CELEX: 32019D0022(01)
Language: et
Date: 2019-07-22 00:00:00
Title: Euroopa Keskpanga otsus (EL) 2019/1312, 22. juuli 2019, millega muudetakse otsust (EL) 2016/810 (EKP/2016/10) suunatud pikemaajaliste refinantseerimisoperatsioonide teise seeria kohta (EKP/2019/22)

2.8.2019   
               
               
                  ET
               
               
                  Euroopa Liidu Teataja
               
               
                  L 204/123
               
            
         EUROOPA KESKPANGA OTSUS (EL) 2019/1312,
         22. juuli 2019,
         millega muudetakse otsust (EL) 2016/810 (EKP/2016/10) suunatud pikemaajaliste refinantseerimisoperatsioonide teise seeria kohta (EKP/2019/22)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1, artikli 18.1 teist taanet ja artikli 34.1 teist taanet,
         võttes arvesse Euroopa Keskpanga suunist (EL) 2015/510, 19. detsember 2014, eurosüsteemi rahapoliitika raamistiku rakendamise kohta (EKP/2014/60) (1),
         ning arvestades järgmist:
         
                     (1)
                  
                  
                     Suunise (EL) 2015/510 (EKP/2014/60) artikli 1 lõike 4 kohaselt võib EKP nõukogu eurosüsteemi rahapoliitika operatsioonide rakendamise vahendeid, instrumente, nõudeid, kriteeriume ja menetluste korda igal ajal muuta.
                  
               
                     (2)
                  
                  
                     Hinnastabiilsuse pädevuse teostamisel ning rahapoliitika ülekande toetamiseks erasektori pangalaenude stimuleerimise kaudu võttis EKP nõukogu 28. aprillil 2016 vastu Euroopa Keskpanga otsuse (EL) 2016/810 (EKP/2016/10) (2). Otsusega nähti ette suunatud pikemaajaliste refinantseerimisoperatsioonide teise seeria teostamine ajavahemikus juunist 2016 kuni märtsini 2017.
                  
               
                     (3)
                  
                  
                     Soodsate pangalaenutingimuste ja eurot rahaühikuna kasutavate liikmesriikide paindliku rahapoliitika seisukoha toetamiseks otsustas EKP nõukogu 7. märtsil 2019 teostada seitsmest suunatud pikemaajalisest refinantseerimisoperatsioonidest koosneva uue seeria (TLTRO-III). TLTRO-III tingimused sätestatakse eraldi otsuses.
                  
               
                     (4)
                  
                  
                     TLTRO-III pakkumismahu piiride arvutamise lihtsustamiseks ja võimaliku TLTRO-II alusel laenatud summade vabatahtliku ennetähtaegse tagasimaksmise arvesse võtmiseks tuleb muuta selle ennetähtaegse tagasimakse etteteatamise tähtaega.
                  
               
                     (5)
                  
                  
                     Et anda krediidiasutustele piisavalt aega TLTRO-III alguse ettevalmistamiseks, peab käesolev otsus jõustuma ebakohase viivituseta.
                  
               
                     (6)
                  
                  
                     Seetõttu tuleb otsust (EL) 2016/810 (EKP/2016/10) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsuse (EL) 2016/810 (EKP/2016/10) artikli 6 lõiked 3 ja 4 asendatakse järgmistega:
            
               
                  „3.   Ennetähtaegse tagasimakse menetluse kasutamiseks peab osaleja asjaomasele RKP-le oma soovist teostada tagasimakse ennetähtaegse tagasimakse menetluses ennetähtaegse tagasimakse kuupäeval ette teatama vähemalt kaks nädalat enne seda ennetähtaegse tagasimakse kuupäeva.
               
               
                  4.   Lõikes 3 osutatud teade on asjaomasele osalejale siduv kaks nädalat enne selles osutatud ennetähtaegse tagasimakse kuupäeva. Kui osaleja ei ole ennetähtaegse tagasimakse menetluses makstavat summat osaliselt või täielikult õigeaegselt arveldanud, võib kohaldada rahatrahvi. Kohaldatav rahatrahv arvutatakse kooskõlas suunise (EL) 2015/510 (EKP/2014/60) VII lisaga ja see vastab rahatrahvile, mida kohaldatakse osaleja kohustuse rikkumise korral seoses rahapoliitika eesmärgil teostatavateks pöördtehinguteks määratud summa piisava tagatise seadmise ja arveldamisega. Rahatrahvi kohaldamine ei piira RKP õigust kasutada meetmeid kohustuste rikkumise korral, mis on sätestatud suunise (EL) 2015/510 (EKP/2014/60) artiklis 166.“
               
            
         
         
            Artikkel 2
            Jõustumine
            Käesolev otsus jõustub 3. augustil 2019.
         
         
            Frankfurt Maini ääres, 22. juuli 2019
            
               
                  EKP nõukogu nimel
               
               
                  EKP president
               
               Mario DRAGHI
            
         
         
            (1)  Euroopa Keskpanga suunis (EL) 2015/510, 19. detsember 2014, eurosüsteemi rahapoliitika raamistiku rakendamise kohta (EKP/2014/60) (ülddokumentatsiooni suunis) (ELT L 91, 2.4.2015, lk 3).
         
            (2)  Euroopa Keskpanga otsus (EL) 2016/810, 28. aprill 2016, suunatud pikemaajaliste refinantseerimisoperatsioonide teise seeria kohta (EKP/2016/10) (ELT L 132, 21.5.2016, lk 107).